### Beslutning

Godkendt.

Afbud: Tage Pedersen, Benedicte Olsen (Stedfortræder: Lotte Klausen)

### Sagsfremstilling

## Resume og sagens baggrund

Kommunalbestyrelsen har afsat Få det fikset midler til 22 lokalområder i Kalundborg Kommune. Midlerne skal bruges til anlæg i det offentlige rum og der skal være en lokal demokratisk proces. Svebølle-Viskinge lokalområde søger om frigivelse af midler til etablering af Den grønne oase i Svebølle - et rekreativt område og legeplads for alle aldre.

## Indstillinger

Direktøren indstiller, at

1. Ansøgningen imødekommes med en rammebevilling på 700.000 kr..
2. Der afsættes 8 % af anlægssummen til drift, vedligehold og lovpligtig legepladsinspektion.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2023-2026 afsat en ny pulje af Få det fikset midler på 14 mio. kr. til projekter i landdistrikter og 22 lokalområder. Man kan læse om Få det fikset projektet på [adresse] hjemmeside.

Svebølle-Viskinges samlede andel af de to Få det fikset puljer er 2 mio. kr., hvoraf der resterer til disponering 1,65 mio. kr. kr.

Vivian Hansen lokalområde har på borgermøde den 29. august 2024 godkendt 5 projekter til i alt 1,44 mio. kr.

Projektet "Den grønne oase - et rekreativt område og legeplads" er et delprojekt i det samlede projekt vedr. Svebølle/Viskinge, Få det fikset-puljen. Lokalområdet søger om 700.000 kr. af den samlede pulje. Den samlede anlægssum for Den grønne oase udgør 2.180.844 kr. Lokalområdet har allerede rejst 1 mio. kr. i fondsmidler og forventer at rejse resten til at dække beløbet udover det, de får fra Få det fikset puljen.

Den grønne oase er et rekreativt område, med biodivers randbeplantning mod nord og vest, med grønne "lommer" med borde-bænkesæt, etablering af legeplads, opsætning af insekthoteller og fuglekasser.

Området vil være det naturlige samlingssted for at pleje eksisterende fællesskaber samt skabe nye. Området skal summe af liv, både de i kraft af de besøgende, samt insekter og fugleliv. Beplantningen er nøje udvalgt ud fra [adresse] planteliste over anbefalede biodiverse planter. Overskudsjord indbygges i området i form af bakker og/eller "hestesko", og tilsås med hjemmehørende vilde blomster og urter.

Legepladsen dækker alderen 0 - 14 år. Børn i Svebølle og Viskinge mangler i dag et sted, de kan mødes i dagtimerne og udfolde sig fysisk, samt understøtte de sociale relationer og fællesskaber. Det skal blive et område, der henvender sig til børn og voksne, unge som gamle.

*Drift og vedligeholdelse*

De afledte omkostninger til drift, vedligeholdelse, årlig legepladsinspektion, hærværk, tømning af eventuelle ekstra skraldespande mv. vurderes til årligt at udgøre 8 % af anlægssummen.

Det er administrationens anbefaling, at de afledte driftsomkostninger opgøres og tilrettes det administrative driftsbudget fra året efter, at Den grønne oase er etableret.

Lokalområdet står for det ugentlige tilsyn med legeredskaberne og fører logbog over dette.

*Administrationens bemærkninger*

Projektet opfylder rammerne for anvendelsen af puljen. Administrationen støtter op om Den grønne oase. Projektet indebærer, at der skal søges om byggetilladelse samt dispensation fra lokalplanen for området, som administration er sindet at meddele.

## Økonomiske konsekvenser

Svebølle-Viskinge lokalområde har samlet 1,65 mio. kr. tilbage i deres Få det fikset pulje.

Den samlede anlægssum til udvikling af Den grønne oase er 2.180.844 kr.

Lokalsamfundet har stemt om at bruge 700.000 kr. af puljen til gennemførsel af projektet.

Når de afledte driftsomkostninger er beregnet, tilrettes det administrative budget fra året efter,
at projektet er etableret.

[adresse] bemærkninger er indarbejdet i sagen.

### Sagens forløb

20/11/2024 Økonomiudvalget
Anbefales.

Afbud: Frans Overgaard